แฟนฝังยาคุมได้ 1เดือนกว่าๆ ครั้งล่าสุดที่มีอะไรกับแฟนหลั่งในผ่านมา1อาทิตย์ แฟนมีอาการ เจ็บหน้าอก เบื่ออาหาร มึนหัว ไม่ทราบว่าจะท้องมั้ยครับตอนนี้ไม่พร้อมเลย
สวัสดีค่ะ หากฝังยาคุมกำเนิดอยู่ ยาฝังก็จะช่วยป้องกันการตั้งครรภ์ได้ โดยจะป้องกันได้มากกว่า 99% ค่ะ ดังนั้น โอกาสในการตั้งครรภ์จึงมีน้อยมากมากส่วนอาการเจ็บหน้าอก เบื่ออาหาร มึนหัว ก็ไม่ใช่อาการของการตั้งครรภ์ เพราะอาการของการตั้งครรภ์ จะไม่ได้เกิดขึ้นเร็วภายใน 1 สัปดาห์หลังจากที่มีเพศสัมพันธ์ค่ะ โดยส่วนใหญ่ จะเกิดตามหลังอาการขาดประจำเดือนไปแล้วนาน 2 สัปดาห์ หรือหลังจากที่มีเพศสัมพันธ์ไปประมาณ 4 สัปดาห์ค่ะ ดังนั้น อาการที่เป็นอยู่ จึงเกิดจากสาเหตุ เช่น การมีความเครียด วิตกกังวล นอนพักผ่อนไม่เพียงพอ กรดไหลย้อน ผลข้างเคียงจากการทานยาบางอย่าง เป็นต้น แนะนำควรดูแลตามอาการไปก่อน หากอาการไม่ดีขึ้น ก็ค่อยไปพบแพทย์เพื่อตรวจรักษาค่ะแต่หากกังวล ว่าจะมีการตั้งครรภ์หรือไม่ ก็อาจตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ